62006CO0200_EL
Αντικείμενο της υπόθεσης
Διατακτικό
Αντικείμενο της υπόθεσης
Αντικείμενο
Αίτηση για την έκδοση προδικαστικής αποφάσεως – Tribunal de première instance de Bruxelles – Ερμηνεία του άρθρου 15 του κανονισμού (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης (ΕΕ L 178, σ. 1) – Κύρος του κανονισμού (ΕΚ) 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης (ΕΕ L 50, σ. 40) – Κύρος του κανονισμού (ΕΚ) 1775/2004 της Επιτροπής, της 14ης Οκτωβρίου 2004, για καθορισμό, για την περίοδο εμπορίας 2003/2004, των ποσών των συνεισφορών στην παραγωγή όσον αφορά τον τομέα της ζάχαρης (ΕΕ L 316, σ. 64), του κανονισμού (ΕΚ) 1762/2003 της Επιτροπής, της 7ης Οκτωβρίου 2003, σχετικά με τον καθορισμό, για την περίοδο εμπορίας 2002/2003, των ποσών των εισφορών στην παραγωγή όσον αφορά τον τομέα της ζάχαρης (ΕΕ L 254, σ. 4), του κανονισμού (ΕΚ) 1837/2002 της Επιτροπής, της 15ης Οκτωβρίου 2002, για τον καθορισμό, όσον αφορά την περίοδο εμπορίας 2001/2002, των ποσών των εισφορών στην παραγωγή καθώς και του συντελεστή της συμπληρωματικής εισφοράς στον τομέα της ζάχαρης (ΕΕ L 278, σ. 13), του κανονισμού (ΕΚ) 1993/2001 της Επιτροπής, της 11ης Οκτωβρίου 2001, για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης (ΕΕ L 271, σ. 15) και του κανονισμού (ΕΚ) 2267/2000 της Επιτροπής, της 12ης Οκτωβρίου 2000, για τον καθορισμό, για την περίοδο εμπορίας 1999/2000, των ποσών των εισφορών στην παραγωγή, καθώς και του συντελεστή υπολογισμού της συμπληρωματικής εισφοράς στον τομέα της ζάχαρης (ΕΕ L 259, σ. 29) – Μέθοδος υπολογισμού για την εκτίμηση της συνολικής απώλειας που πρέπει να χρηματοδοτείται από την εισφορά στην παραγωγή – Συνυπολογισμός, για τον καθορισμό του πλεονάσματος προς εξαγωγή, του συνόλου των εξαγομένων ποσοτήτων ζάχαρης και, για τον καθορισμό της μέσης απώλειας ανά τόνο ζάχαρης, μόνον των ποσοτήτων για τις οποίες καταβλήθηκε επιστροφή κατά την εξαγωγή
Διατακτικό
Διατακτικό
Το Δικαστήριο διατάσσει:
1) Δυνάμει του άρθρου 15, παράγραφος 1, στοιχείο γ΄, του κανονισμού (ΕΚ) 1260/2001 του Συμβουλίου, της 19ης Ιουνίου 2001, για την κοινή οργάνωση των αγορών στον τομέα της ζάχαρης, το εξαγώγιμο πλεόνασμα περιλαμβάνει τις ποσότητες ζάχαρης που εμπίπτουν στο άρθρο αυτό και οι οποίες περιέχονται σε εξαγόμενα μεταποιημένα προϊόντα χωρίς να έχουν καταβληθεί πράγματι επιστροφές κατά την εξαγωγή.
Το άρθρο 15, παράγραφος 1, στοιχείο δ΄, του εν λόγω κανονισμού πρέπει να ερμηνευθεί υπό την έννοια ότι όλες οι ποσότητες εξαγομένων προϊόντων που εμπίπτουν στο άρθρο αυτό, ανεξαρτήτως αν έχουν καταβληθεί πράγματι επιστροφές κατά την εξαγωγή, πρέπει να συνυπολογίζονται για τον καθορισμό του μέσου όρου ζημιών ανά τόνο προϊόντος.
Από την εξέταση του άρθρου 6, παράγραφοι 4 και 5, του κανονισμού (ΕΚ) 314/2002 της Επιτροπής, της 20ής Φεβρουαρίου 2002, για τη θέσπιση των λεπτομερειών εφαρμογής του καθεστώτος των ποσοστώσεων στον τομέα της ζάχαρης, ενδεχομένως όπως τροποποιήθηκε με τους κανονισμούς (ΕΚ) 1140/2003 της Επιτροπής, της 27ης Ιουνίου 2003, και (ΕΚ) 38/2004 της Επιτροπής, της 9ης Ιανουαρίου 2004, δεν προέκυψαν στοιχεία ικανά να επηρεάσουν το κύρος του.
2) Από την εξέταση των κανονισμών (ΕΚ) 2267/2000 της Επιτροπής, της 12ης Οκτωβρίου 2000, για τον καθορισμό, για την περίοδο εμπορίας 1999/2000, των ποσών των εισφορών στην παραγωγή καθώς και του συντελεστή υπολογισμού της συμπληρωματικής εισφοράς στον τομέα της ζάχαρης, (ΕΚ) 1993/2001 της Επιτροπής, της 11ης Οκτωβρίου 2001, για τον καθορισμό, για την περίοδο εμπορίας 2000/2001, των ποσών των εισφορών στην παραγωγή στον τομέα της ζάχαρης, και (ΕΚ) 1837/2002 της Επιτροπής, της 15ης Οκτωβρίου 2002, για τον καθορισμό, όσον αφορά την περίοδο εμπορίας 2001/2002, των ποσών των εισφορών στην παραγωγή καθώς και του συντελεστή της συμπληρωματικής εισφοράς στον τομέα της ζάχαρης, δεν προέκυψαν στοιχεία ικανά να επηρεάσουν το κύρος τους.
Οι κανονισμοί (ΕΚ) 1762/2003 της Επιτροπής, της 7ης Οκτωβρίου 2003, σχετικά με τον καθορισμό, για την περίοδο εμπορίας 2002/2003, των ποσών των εισφορών στην παραγωγή όσον αφορά τον τομέα της ζάχαρης, και (ΕΚ) 1775/2004 της Επιτροπής, της 14ης Οκτωβρίου 2004, για καθορισμό, για την περίοδο εμπορίας 2003/2004, των ποσών των εισφορών στην παραγωγή όσον αφορά τον τομέα της ζάχαρης, είναι ανίσχυροι.